Оклопњача Вирџинија напала је 8. марта 1862. на Хемптон Роудсу ратне бродове Севера и уништила два, а један теже оштетила. Када се 9. марта на бојишту појавио Монитор (депласмана 1.250 т, брзине 9 чворова, такође оклопљен гвозденим плочама, наоружан са 2 топа до 280 мм), почео је у 9 часова артиљеријски двобој, у којем ниједан брод није могао нашкодити другоме, а сваки је приписивао победу себи. После четворочасовне борбе, Вирџинија се због дотрајалих стројева и лошијих поморачких особина повукла у реку Елизабет (). Вирџинију је војска Југа приликом повлачења маја 1862. дигла у ваздух, док је Монитор децембра исте године потонуо у олуји код рта Хетереса ().